- Feil at det opphører fredag, sier Politidirektoratet (POD).





Mandag skrev Dagbladet at det trolig går mot slutten av bevæpning av politiet fredag.



- Det stemmer ikke, opplyser pressevakten hos POD til Nettavisen torsdag ettermiddag.



Til vurdering

Politiets sikkerhetstjeneste (PST) leverte en ny trusselvurdering 29. oktober.

Fakta Fakta om den midlertidige bevæpningen av politiet ↓

* 25. november 2014 fikk politiet tillatelse til å bære våpen i fire uker. Tillatelsen var knyttet til PSTs skjerpede trusselvurdering. Den trekker fram politifolk og militært personell som spesielt utsatt og mulige terrormål. * Justisdepartementet har senere forlenget tillatelsen flere ganger, senest fram til 10. desember 2015. * Ved siste forlengelse – som ble gjort kjent 14. oktober – ble det bestemt at politifolkene ikke lenger skal ha ladde våpen, men ha pistol og ammunisjon atskilt. * Politiet fikk også midlertidig tillatelse til å bære våpen i juli i fjor, da PST varslet om en konkret terrortrussel mot Norge. Kilde; NTB



- Politidirektoratet vurderer hva den nye trusselvurderingen betyr for tiltak i politiet. Dette inkluderer en vurdering av den midlertidige bevæpningen, sier beredskapsdirektør Kaare Songstad i Politidirektoratet (POD) på deres hjemmeside.

POD synes det er positivt at PST nå vurderer terrortrusselen som lavere enn for ett år siden.



- Vi vil nå se på hva dette betyr for de tiltak vi har iverksatt, herunder den midlertidige bevæpningen, understreker Songstad.

- Våpen med skudd i kammeret

Det betyr at dagens ordning med midlertidig bevæpning beholdes inntil videre.



- Med dagens ordning, menes den bevæpningsmodellen politiet har hatt siden midlertidig bevæpning ble innført (våpen med skudd i kammeret).

Men - det kan bli en endring:



- POD går nå grundig gjennom trusselvurderingen fra PST, og tar sikte på å komme med en vurdering av hvilke konsekvenser dette får for politiet i løpet av uke 46.